શ્રી મુઝફ્ફર હુસૈનનો જન્મ ૨૦ માર્ચ ૧૯૪૦ના રોજ મહારાષ્ટ્રમાં થયો હતો. શ્રી મુઝફ્ફર હુસેન ૨૫ વર્ષ કરતા વધુ સમયથી રા. સ્વ. સંઘ સાથે જોડાયેલાં હતા. જીવનનાં છેલ્લાં શ્ર્વાસ સુધી તેઓશ્રી રાષ્ટ્રના હિતના કાર્ય સાથે જોડાયેલા રહ્યા તેમજ ગુજરાતમાં ૨૦૦૨ પછી તે સમયના સંઘના પરમ પૂજનીય આદરણીય સરસંઘચાલક મા. શ્રી સુદર્શનજીના આદેશથી રાષ્ટ્રનાં મુસ્લિમ સમાજમાં રાષ્ટ્રભાવના જાગે એ હેતુથી "રાષ્ટ્રવાદી મુસ્લિમ આંદોલન એક નઈ રાહની સ્થાપના થઈ ત્યારે મંચના રાષ્ટ્રીય સંયોજકની જવાબદારી શ્રી મુઝફ્ફર હુસેને સંભાળી હતી. તેઓશ્રીએ ખૂબ મહેનત કરી મુસ્લિમ સમાજને રાષ્ટ્રની વિચારધારા સાથે જોડી સમાજમાં રાષ્ટ્રહિતનાં કાર્યો કર્યાં હતા. હિન્દુ રાષ્ટ્રની સ્થાપના, ગૌરક્ષાના કાર્યો, રામમંદિરનાં નિર્માણ કાર્યો, કલમ ૩૭૦ દૂર કરવી વગેરે દેશહિતનાં કાર્યોમાં શ્રી મુઝફ્ફર હુસેને તન, મન, ધનથી કાર્ય કર્યું હતું. દુનિયાના મુસ્લિમ દેશોમાં મુસ્લિમ સમાજની સ્થિતિના પ્રમાણમાં ભારતમાં વસતા મુસ્લિમો ઘણી જ સારી પરિસ્થિતિમાં છે, તેવું તેમણે સંશોધન પૂર્વક સાબિત કર્યું હતું.